สวัสดีค่ะ หนูประจำเดือนไม่มา2เดือนแล้ว และยังปวดท้องน้อยข้างซ้ายด้วย ปวดจี๊ดๆเป็นพักๆไปตั้งแต่เมส์ไม่มาหนูก็ปวดมาตลอด แต่มีตกขาวแทบทุกวันแต่ไม่มีปจด ขอบอกก่อนว่าหนูไม่ได้มีเพศสัมพันธ์ใดๆ อาการเครียดมีบ้าง ขอคำปรึกษาหน่อยค่ะหนูควรทำยังไงดี
สวัสดีค่ะ หากไม่เคยมีเพศสัมพันธ์ ก็จะไม่มีการตั้งครรภ์เกิดขึ้น ดังนั้น การที่ประจำเดือนไม่มา 2 เดือน จึงอาจเกิดจากสาเหตุต่างๆ เช่น- การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด เป็นต้น แต่ก็ไม่น่าทำให้มีอาการปวดท้องน้อยร่วม- การมีน้ำหนักตัวขึ้นมาก หรือมีโรคอ้วน แต่ก็ไม่น่าทำให้มีอาการปวดท้องน้อยเช่นกัน- มีมดลูกอักเสบ แต่หากไม่เคยมีเพศสัมพันธ์ก็ไม่น่าใช่ ยกเว้นเคยมีมาบ้างแล้ว หรือมีการใช้สิ่งของสอดใส่ช่องคลอดเพื่อช่วยตัวเอง- มีพังผืดในมดลูก จากการเคยมีมดลูกอกเสบหรือเคยขูดมดลูก- การผลิตฮอร์โมนของรังไข่ผิดปกติ เช่น กลุ่มอาการมีถุงน้ำจำนวนมากในรังไข่ (PCOS)- มีภาวะไทรอยด์ฮอร์โมนผิดปกติ- มีการใช้ยาฮอร์โมนต่างๆ อยู่ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นหากประจำเดือนยังคงไม่มา หรือยังคงมีอาการปวดท้องน้อยอยู่เรื่อยๆ แนะนำควรไปพบสูติ-นรีแพทย์เพื่อตรวจหาสาเหตุค่ะ